|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **7.** |
| **Mjesto i datum izvođenja aktivnosti:** |  | **Redni broj sata** | **27.** |
| **Nastavna tema:** | **Zdrava i čista okolina** | **Broj sati izvedbe:** | **1** |
| **Sadržaj koji se obrađuje:** | **Gospodarenje otpadom** |
| **Očekivanja međupredmetnih tema** | | | |
| odr A.3.3. Razmatra uzroke ugroženosti prirode.  odr B.3.2. Sudjeluje u aktivnostima koje promiču održivi razvoj u školi, lokalnoj zajednici i šire.  odr C.3.1. Može objasniti kako stanje u okolišu utječe na dobrobit.  osr C 3.3. Aktivno sudjeluje i pridonosi školi i lokalnoj zajednici.  osr B 3.4. Suradnički uči i radi u timu. | | | |
| **Ključni pojmovi:** | gospodarenje otpadom, okoliš, priroda | | |
| **Potrebno pripremiti:** | kartonske kutije, flomastere, škare, kolaž papir, ljepila | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Prisjećaju se prethodnog sata.  Gospodarenje otpadom mora se provoditi na način da se ne dovodi u opasnost ljudsko zdravlje te kako bi se izbjeglo:   1. rizik onečišćenja: mora, voda, tla i zraka, 2. pojava neugodnih mirisa, 3. ugrožavanje biljnog i životinjskog svijeta, 4. štetan utjecaj na područja kulturnopovijesnih, estetskih i prirodnih vrijednosti 5. nastajanje eksplozije ili požara.   Razrednik/razrednica najavljuje da je cilj današnjeg sata osvijestiti važnost zaštite okoliša te aktivno promicati pravilno gospodarenje otpadom.  Razrednik/razrednica postavlja pitanja:  Kako u svojim domovima razvrstavate otpad?  Navedite neke negativne primjere nesavjesnog gospodarenja otpadom iz vlastite okoline.  **Središnji dio**  Razrednik/razrednica najavljuje današnju aktivnost izrade i ukrašavanja kutija za razvrstavanje i sakupljanje otpada.  Učenici su podijeljeni u grupe.  Ovisno o potrebama u vašoj školi izradite kutije za razvrstavanje i prikupljanje otpada.  Npr. kutija za:   * Papir * Plastiku * Baterije * Metal * Staklo   Svaka grupa odabire kutiju za jednu vrstu otpada.  Na raspolaganju su im: škare, ljepila, kolaž papiri, flomasteri.  Zadatak:  Izradite „superjunačku” kutiju za prikupljanje otpada. Njezin izgled treba biti zanimljiv i privlačiti pažnju učenika i djelatnika tvoje škole. Ukrasite ju prema vlastitim željama. Možete joj crtati ili zalijepiti oči, usta, ruke, i ostalo. Nadjenite joj ime. Neka vaša kutija bude zanimljiva i originalna.  Razrednik/razrednica razgovara s učenicima, daje im podršku, usmjerava ih.  **Završni dio**  Učenici postavljaju kutije u prostor škole gdje smatraju da bi ju najčešće koristili. | | | |